b'\n_START_ARTICLE_\nP\xc3\xb5hja-Siberi madalik\n_START_PARAGRAPH_\nP\xc3\xb5hja-Siberi madalik ehk Taim\xc3\xb5ri madalik (vene keeles \xd0\xa1\xd0\xb5\xd0\xb2\xd0\xb5\xd1\x80\xd0\xbe-\xd0\xa1\xd0\xb8\xd0\xb1\xd0\xb8\xd1\x80\xd1\x81\xd0\xba\xd0\xb0\xd1\x8f \xd0\xbd\xd0\xb8\xd0\xb7\xd0\xbc\xd0\xb5\xd0\xbd\xd0\xbd\xd0\xbe\xd1\x81\xd1\x82\xd1\x8c, \xd0\xa2\xd0\xb0\xd0\xb9\xd0\xbc\xd1\x8b\xd1\x80\xd1\x81\xd0\xba\xd0\xb0\xd1\x8f \xd0\xbd\xd0\xb8\xd0\xb7\xd0\xbc\xd0\xb5\xd0\xbd\xd0\xbd\xd0\xbe\xd1\x81\xd1\x82\xd1\x8c) on madalik Venemaal Ida-Siberi p\xc3\xb5hjaosas Krasnojarski krai Taim\xc3\xb5ri rajooni ja Sahha territooriumil._NEWLINE_Madalik laiub 1400 km pikkuselt Jenissei ja Olenjoki suudmealade vahel. Laius on 600 km. K\xc3\xb5rgus merepinnast ulatub 300 meetrini._NEWLINE_P\xc3\xb5hja-Siberi madalik koosneb mere- ja liustikusetetest \xe2\x80\x93 liivakivist ja savikildast._NEWLINE_Maavaradest leidub naftat, maagaasi ja kivis\xc3\xbctt._NEWLINE_Madalikul on palju j\xc3\xa4rvi, suurimad on Taim\xc3\xb5ri j\xc3\xa4rv ja Labazi j\xc3\xa4rv. Suur osa piirkonnast on soostunud. L\xc3\xa4bi voolavad Pjassina, Taim\xc3\xb5ra, Heta, Kotui, Hatanga, Popigai, Anabari, Jenissei ja Olenjoki j\xc3\xb5gi._NEWLINE_P\xc3\xb5hja-Siberi madaliku p\xc3\xb5hjaosas on kaetud sambliku-, p\xc3\xb5\xc3\xb5sa- ja metsatundraga. L\xc3\xb5unaosas kasvab lehiseh\xc3\xb5rendik.'